OpenLLM-France/wikimedia huggingface dataset:
# Sinuhé, l'egipci (pel·lícula)

Sinuhé, l'egipci (títol original en anglès The Egyptian) és una pel·lícula estatunidenca de 1954 dirigida per Michael Curtiz, basada en la novel·la homònima de Mika Waltari. Va estar nominada a l'Oscar a la millor fotografia en color, per Leon Shamroy, i Bella Darvi va guanyar el Globus d'Or a l'actriu revelació de l'any per la seva interpretació.

## Argument

Tebes, any 1330 aC. Sinuhé (Edmund Purdom) és abandonat a les aigües del riu Nil i és recollit per un matrimoni; estudia medecina i fa amistat amb Horemheb (Victor Mature). Un dia salven la vida del nou faraó Akhenaton (Michael Wilding) durant una cacera de lleons, i aquest agafa Sinuhé com a metge de la cort, qui s'acaba enamorant de Nefer (Bella Darvi).

## Repartiment

* Edmund Purdom: Sinuhé
* Victor Mature: Horemheb
* Jean Simmons: Merit
* Bella Darvi: Nefer
* Gene Tierney: Baketamon
* Michael Wilding: Akhenaton
* Peter Ustinov: Kaptah
* Judith Evelyn: Tiy
* Henry Daniell: Mekere
* John Carradine: lladre de tombes
* Carl Benton Reid: Senmut
* Tommy Rettig: Thoth
* Anitra Stevens: reina Nefertiti

## Al voltant de la pel·lícula

En un principi Marlon Brando havia de fer el paper de Sinuhé, però poc abans de començar el rodatge va ser canviat per Edmund Purdom.

## Guardons
### Premis

* 1954: Globus d'Or a l'actriu revelació de l'any per Bella Darvi

### Nominacions

* 1955: Oscar a la millor fotografia per Leon Shamroy

## Referències

* ↑ Títol en català a Ésadir.cat
* ↑ Guardons de Sinuhé, l'egipci a The New York Times (anglès)
* ↑ New Star Of The Year - Actress al web dels Globus d'Or (anglès)
* ↑ Sinuhé, l'egipci a Fotogramas (castellà)
* ↑ Sinuhé, l'egipci a The New York Times (anglès)
* ↑ Nominacions i premis, a IMDb

## Vegeu també

* Història de Sinuhé
* Sinuhé, l'egipci, la novel·la de Mika Waltari

## Enllaços externs

* Crítica de Sinuhé, l'egipci a The New York Times (anglès)
# Steve Huxley

Steve Huxley (Liverpool, 1950 - Barcelona, 29 d'octubre de 2015) fou un profesor anglès reconvertit a empresari cerveser. Especialitzat originàriament en llengües clàssiques, va dedicar gran part de la seva vida a la cervesa. El 2006 va escriure el llibre La cervesa... poesia líquida: un manual per cervesiàfils, considerada la bíblia de l'elaboració de cervesa artesana. Fundador de la Steve Beer Academy, la primera escola per a productors de cervesa. Cada any és homenatjat en el Barcelona Beer Festival.

## Obra publicada

* 2006: La cervesa... poesia líquida: un manual per cervesiàfils. Ediciones Trea. ISBN 978-84-9704-592-6

## Referències

* ↑ «Steve, contigo empezó todo». El Periódico. [Consulta: 24 març 2018].
* ↑ «Fallece Steve Huxley, maestro cervecero». 7Canibales. [Consulta: 24 març 2018].
* ↑ «Steve Huxley: "El ser humano podría vivir a base de cervezas y naranjas"». La Vanguardia. [Consulta: 24 març 2018].
# Tamedit

Tamedit (àrab تمضيت) és una comuna rural de la província de Taounate de la regió de Fes-Meknès. Segons el cens de 2014 tenia una població total de 14.669 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Muska Mosston

Muska (Moshe) Mosston (Haifa, Israel) 1925 – el 22 de juliol de 1994) va ser professor d'educació física en diversos llocs al seu Israel nadiu abans d'emigrar als Estats Units d'Amèrica el 1950.
Va estar al càrrec del Departament de Kinesiologia a la Universitat Rutgers, i va ensenyar pedagogia a la Universitat East Stroudsburg Arxivat 2021-05-10 a Wayback Machine. i a la Universitat de Temple. Mosston va rebre diversos premis del Departament d'Estat de Nova Jersey i de la Universitat de Jyväskylä.
A través de la seua obra va influenciar els professionals de l'educació física amb la seva anàlisi i estudi dels mètodes i estils d'ensenyament.

## Bibliografia de Muska Mosston

* La enseñanza de la educación física: la reforma de los estilos de enseñanza, Hispano Europea, Barcelona, 1993
* La enseñanza de la educación física. Del comando al descubrimiento. Editorial Paidós, Buenos Aires, 1982
* Gimnasia Dinámica. Mèxic, Editorial Pax-México, 1979
* Mosston, M. y Ashworth, S. The spectrum of teaching styles. From command to discovery, Londres, Longman, 1990

## Enllaços externs

* Muska Mosston (castellà)
* Muska Mosston (portuguès)
# Muhammad Khoja Apardi

Muhammad Khoja Apardi (o Muhammad Khwaja Apardi) fou amir del tuman dels Apardi, que governava a Shaburgan al menys des del 1351; el territori va quedar a les seves mans en el repartiment del 1359 entre els amirs txagatais.
Vers 1360 va fer una estreta aliança amb el exilat amir de Kuhistan, Sutelmix, i van reunir un exèrcit per atacar a Malik Muizz al-Din Husayn d'Herat. Aquest per la seva part també va reunir les seves forces. Muhammad i Sutelmish van fer el jurament de que nomes veure al malik d'Herat correrien cap a ell sense aturar-se per res fins a arribar al seu costat i tallar-li el coll. Les forces dels kurt es van desplaçar cap al riu Murghab, al Gharčistan, al nord-est d'Herat i es van trobar amb els turcomongols a la plana de Yapaghu; els dos aliats van intentar portar a terme el jurament corrent a cavall amb el sabre a la ma cap el seu enemic; però les fletxes enemigues els van aturar i els van deixar morts sobre la plana; l'exèrcit turcmongol sense caps, va abandonar el camp de batalla. A Muhammad Khoja Apardi el va substituir Zinda Hasham Apardi.

## Bibliografia

* Yazdi Sharaf al-Din Ali, Zafarnama, Trad. al francès de Petis de la Croix sota el títol “Histoire de Timur Bec”
# Mírsinos

Mírsinos (en grec antic Μύρσινος) era una ciutat de l'Èlida que menciona Homer al "Catàleg de les naus" a la Ilíada, com una de les ciutats dels epeus.
Estrabó la situa al camí que anava de la ciutat d'Elis a Dime, a l'Acaia, a una distància de 70 estadis d'Elis i propera al mar.

## Referències

* ↑ Smith, William (ed.). «Myrtuntium». Dictionary of Greek and Roman Geography (1854). [Consulta: 30 gener 2021].
# Neilà (judaisme)

Neilà (l'oració del tancament) és el darrer servei d'oració, és un servei especial d'oració jueva que es duu a terme solament durant el dia de Yom Kippur. És el moment en què es reciten les oracions finals de penediment (Teixuvà) durant el tancament de Yom Kippur. El servei de Neilà consisteix en les oracions: Ashrei, Uvà LeTzion (aquestes dues oracions es reciten normalment durant el servei de Mincha), l'oració de l'Amidà, juntament amb unes cançons anomenades Selihot, una confessió abreujada anomenada Vidui, i l'oració Avinu Malkeinu. En la tradició (Minhag) sefardita, el servei de Neilà comença amb l'himne El Nora Alilà. L'oració de Neilà inclou la cinquena Amidà de Yom Kippur. La festivitat de Yom Kippur és l'únic dia del calendari hebreu a on se celebren cinc serveis en el mateix dia. Sona el Xofar i la cançó Lashanà Habà es canta al final del servei de Neilà. Durant la repetició de la cinquena Amidà per part del líder de la congregació, l'Arca Sagrada (anomenada Aron ha-Qodeix o Hekhal) roman oberta, i és tradicional estar dempeus durant tot el servei. Durant els Dies Sants, els jueus preguen per ser escrits i segellats en el Llibre de la Vida.

## Referències

* ↑ «Neilah Judaism». Britannica.com.
# Nico Emonds

Nico Emonds (Hasselt, 4 d'abril de 1961) és un ciclista belga, ja retirat, que fou professional entre 1983 i 1996. Durant la seva carrera professional aconseguí una quarantena de victòries, sent les més importants la Volta a Bèlgica de 1986 i una etapa a la Volta a Espanya de 1990.

## Palmarès

* 1981
** 1r a l'Internatie Reningelst
** 1r al Tríptic de les Ardenes i vencedor de 3 etapes
* 1982
** 1r a la París-Troyes
* 1983
** 1r a la Maaslandse Pijl
** 1r al Critèrium de Bilzen
* 1984
** Vencedor d'una etapa a la Volta a Euskadi
** Vencedor d'una etapa a la Volta a Burgos
** Vencedor d'una etapa a la Volta a Galícia
* 1985
** Vencedor de 2 etapes a la Setmana Catalana
** Vencedor d'una etapa a l'Etoile des Espoirs
* 1986
** 1r a la Volta a Bèlgica i vencedor d'una etapa
** 1r al Critèrium de Bilzen
** Vencedor d'una etapa del Tour de Romandia
* 1988
** 1r a la Binche-Tournai-Binche
* 1989
** Vencedor d'una etapa a la Volta a Catalunya
* 1990
** 1r a la Volta a Aragó i vencedor d'una etapa
** 1r al Premi de Sint-Truiden
** 1r al Premi d'Izegem
** Vencedor d'una etapa a la Volta a Espanya
** Vencedor d'una etapa a la Volta a Galícia
* 1993
** 1r a la Beveren-Waas
** 1r a la Belsele-Puivelde
** 1r a la Fletxa Hesbignonne Cras Avernas
** 1r al Premi de Wavre
** 1r al Premi d'Izegem
* 1994
** 1r a la Fletxa Hesbignonne Cras Avernas
** 1r a l'Omloop van de Vlaamse Scheldeboorden

### Resultats al Tour de França

* 1983. Abandona (13a etapa)
* 1985. Abandona (15a etapa)
* 1986. 70è de la classificació general
* 1991. Abandona (18a etapa)
* 1994. Abandona (14a etapa)

### Resultats a la Volta a Espanya

* 1984. Abandona
* 1990. 35è de la classificació general. Vencedor d'una etapa
* 1992. 69è de la classificació general
* 1994. 78è de la classificació general

### Resultats al Giro d'Itàlia

* 1991. 128è de la classificació general
* 1992. 45è de la classificació general

## Referències

* ↑ «EMONDS Nico (Nikolaas)». [Consulta: 11 desembre 2022].
* ↑ Andrés, Mariano «Nico Emonds, hasta el final». El Mundo Deportivo, 28-05-1990, pàg. 62.
* ↑ ONLUS®, Museo del Ciclismo Associazione Culturale. «Museo del Ciclismo - Nico EMONDS» (en italià). [Consulta: 11 desembre 2022].

## Enllaços externs

* Fitxa de Nico Emonds a sitiodeciclismo.net
# Nico Graf

Nico Graf (Villingen-Schwenningen, Baden-Württemberg, 2 de maig de 1985) va ser un ciclista alemany, professional del 2006 al 2008.

## Palmarès

* 2003
** Vencedor d'una etapa a la Volta a la Baixa Saxònia júnior
* 2006
** 1r al Völkermarkter Radsporttage
** Vencedor d'una etapa al Gran Premi Guillem Tell
* 2007
** Vencedor d'una etapa al FBD Insurance Rás

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Natural History: The Very Best of Talk Talk

Natural History: The Very Best of Talk Talk és un àlbum recopilatori del grup britànic Talk Talk aparegut el 1990. Fou l'èxit de vendes del grup i millor classificat en les llistes de vendes, com a número 3.

## Llista de temes

* "Today" (Brenner/Harris/Hollis/Webb) – 3:30
* "Talk Talk" (Hollis/Hollis) – 3:15
* "My Foolish Friend" (Brenner/Hollis) – 3:18
* "Such a Shame" (Hollis) – 5:22
* "Dum Dum Girl" (Friese-Greene/Hollis) – 4:02
* "It's My Life" (Friese-Greene/Hollis) – 3:51
* "Give It Up" (Friese-Greene/Hollis) – 5:19
* "Living in Another World" (Friese-Greene/Hollis) – 7:00
* "Life's What You Make It" (Friese-Greene/Hollis) – 4:25
* "Happiness Is Easy" (Friese-Greene/Hollis) – 6:29
* "I Believe In You" (Friese-Greene/Hollis) – 5:55
* "Desire" (Friese-Greene/Hollis) – 6:56
* "Life's What You Make It" [live from the Hammersmith Odeon (Friese-Greene/Hollis) – 4:40
* "Tomorrow Started" [live from the Hammersmith Odeon] (Hollis) – 7:45
# Naugatuck

Naugatuck és una població dels Estats Units a l'estat de Connecticut. Segons el cens del 2005 tenia 31.864 habitants.

## Fills il·lustres

* Charles Henry Porter (1856-1922), compositor, mestre de cors i agent d'assegurances.

## Demografia

Segons el cens del 2000, Naugatuck tenia 30.989 habitants, 11.829 habitatges, i 8.292 famílies. La densitat de població era de 730 habitants/km².
Dels 11.829 habitatges en un 36,3% hi vivien nens de menys de 18 anys, en un 53,3% hi vivien parelles casades, en un 12,8% dones solteres, i en un 29,9% no eren unitats familiars. En el 24,9% dels habitatges hi vivien persones soles el 9,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,6 i el nombre mitjà de persones que vivien en cada família era de 3,13.
Per edats la població es repartia de la següent manera: un 26,9% tenia menys de 18 anys, un 7,3% entre 18 i 24, un 33,1% entre 25 i 44, un 21% de 45 a 60 i un 11,7% 65 anys o més.
L'edat mediana era de 36 anys. Per cada 100 dones de 18 o més anys hi havia 90,5 homes.
La renda mediana per habitatge era de 51.247 $ i la renda mediana per família de 59.286 $. Els homes tenien una renda mediana de 42.103 $ mentre que les dones 29.971 $. La renda per capita de la població era de 22.757 $. Aproximadament el 0,9% de les famílies i l'1,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Naugatuck». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 3 agost 2010].
* ↑ «Geographic Comparison Table- Naugatuck». American Fact Finder. Oficina del Cens dels Estats Units, 12-01-2010.
# Médenine

Médenine o Medenine o Mednine (àrab: مدنين, Madanĩn) és una ciutat de Tunísia, capital de la governació homònima, situada al sud del país, a uns 20 km del golf de Boughrara, el golf que queda tancat per l'illa de Gerba. Tenia una població de 61.705 habitants segons el cens del 2004. És capçalera de les delegacions de Médenine Nord i Médenine Sud.

## Economia

La seva activitat econòmica principal és l'agricultura. El turisme hi està encara poc desenvolupat, a la ciutat, tot i ser important en el conjunt de la governació. A Médenine Sud hi ha una zona industrial i una altra a Médenine Nord.

## Història

Fou una important ciutat comercial amb un ksar compartit per diverses tribus amazigues nòmades de la regió.
El març de 1943 fou escenari d'una batalla entre els alemanys i els aliats, quan Erwin Rommel va contraatacar, en l'anomenada operació Capri, contra el vuitè exèrcit britànic. La batalla de Médenine fou el darrer gran combat de Rommel abans de ser substituït per Hans-Jürgen von Arnim com a cap de l'Afrika Korps.

## Administració

És el centre de la municipalitat o baladiyya homònima, amb codi geogràfic 52 11 (ISO 3166-2:TN-12), dividida en duess circumscripcions o dàïres:
* Mednine Nord (52 11 11)
* Mednine Sud (52 11 12)
Al mateix temps, està repartida entre dues delegacions o mutamadiyyes, Mednine Nord (52 51) i Mednine Sud (52 52), al seu torn dividides en vuit i deu sectors o imades respectivament.

## Agermanaments

Està agermanada amb Montpeller, a l'Erau, França.

## Fills il·lustres

* Ali Laarayedh, polític.

## Referències

* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 159-160. ISSN: 1737-7838 [Consulta: 18 agost 2021].
* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 116-119. ISSN: 1737-7838 [Consulta: 18 agost 2021].
# Nicolau Mirepsos

Nicolau Mirepsos (en llatí Nicolaus Myrepsus, en grec antic Νικόλαος Μυρεψός o el fabricant de pomades) va ser un metge i escriptor grec autor d'un treball notable sobre farmàcia que va viure al segle xiii.
L'obra de Nicolau encara es conserva. Probablement és el mateix metge que és mencionat per Jordi Acropolita com a eminent en la seva feina però ignorant en filosofia natural. Era a la cort de Joan III Ducas Vatatzes a Nicea quan es va produir un eclipsi de sol el 6 d'octubre de 1241, poc després del qual va morir l'emperadriu Irene. L'emperador li va donar el càrrec d'actuari. Va viure a Nicea i va visitar Alexandria. Aquesta nota biogràfica s'extreu de diverses parts de la seva obra. Menciona a Miquel VIII Paleòleg i al Papa Nicolau III, i parla d'un Magister Johannes que probablement és Joan Actuari, que va viure al segle xiii.
Va escriure una obra, publicada només en llatí, titulada Antidotarium o De Compositione Medicamentorum que cal no confondre amb una obra de títol semblant de Nicolau Prepòsit. El formaven 48 seccions amb 2500 fórmules (el llibre de Prepòsit només tenia 150 fórmules). Aquesta obra, escrita sens dubte més tard que l'altra de Prepòsit, conté també remeis i fórmules de caràcter supersticiós. Va ser publicada completa el 1541 a Alemanya i el 1549 a Basilea.

## Referències

* ↑ [https://quod.lib.umich.edu/m/moa/acl3129.0002.001/1203?page=root;rgn=pages;size=100;view=image;q1=NicolausSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 1193. ]
# Nicolau Martí

Nicolau Martí (Catalunya, segle xv), fou un religiós català, autor d'un tractat de fets històrics en llengua llatina.
Sembla que pertanyia a l'orde dels predicadors. Tanmateix, hi ha un Nicolau Martí franciscà, confessor de les reines Maria de Luna, Margarida de Prades i del rei Martí el Jove de Sicília, que consta entre els noms de personatges reals anotats en les Cobles de la divisió del regne de Mallorques, d'Anselm Turmeda, junt amb altres religiosos. L'única obra coneguda és el manuscrit Martiniana de concordantiis decretorum et decretalium auctore F. Martino ordinis praedicatorum de l'Arxiu de la Corona d'Aragó de l'any 1410.

## Referències

* ↑ Vilallonga, Mariàngela. La literatura llatina a Catalunya al segle xv. Repertori bio-bibliogràfic, 1993. ISBN 978-84-7256-930-0.

## Bibliografia

* Torres Amat, Fèlix; Corminas, Joan. Suplemento al Diccionario crítico de los escritores catalanes, 1849.
# Niverville

Niverville és una concentració de població designada pel cens dels Estats Units a l'estat de Nova York. Segons el cens del 2000 tenia 1.737 habitants.

## Demografia

Segons el cens del 2000, Niverville tenia 1.737 habitants, 682 habitatges, i 476 famílies. La densitat de població era de 232,1 habitants per km².
Dels 682 habitatges en un 33% hi vivien nens de menys de 18 anys, en un 58,2% hi vivien parelles casades, en un 8,7% dones solteres, i en un 30,1% no eren unitats familiars. En el 23,8% dels habitatges hi vivien persones soles el 8,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,53 i el nombre mitjà de persones que vivien en cada família era de 3,02.
Per edats la població es repartia de la següent manera: un 24,7% tenia menys de 18 anys, un 6,4% entre 18 i 24, un 30,4% entre 25 i 44, un 26,9% de 45 a 60 i un 11,6% 65 anys o més.
L'edat mediana era de 38 anys. Per cada 100 dones de 18 o més anys hi havia 95,8 homes.
La renda mediana per habitatge era de 46.290 $ i la renda mediana per família de 55.362 $. Els homes tenien una renda mediana de 35.859 $ mentre que les dones 26.813 $. La renda per capita de la població era de 23.109 $. Entorn del 2,8% de les famílies i el 8,2% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Niverville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Niverville». American Fact Finder. Oficina del Cens dels Estats Units, 12-01-2010.
# Niviaq Korneliussen

Niviaq Korneliussen (Nuuk, 27 de gener de 1990) és una escriptora groenlandesa d'expressió groenlandesa i danesa.
Korneliussen va créixer a Nanortalik i va estudiar ciències socials a la universitat de Nuuk. Va debutar en la literatura el 2012 amb un conte dins el recull Inuusuttut - nunatsinni nunarsuarmilu que aplegava relats escrits per joves autors de Groenlàndia. El 2014 va publicar la seva primera novel·la HOMO Sapienne en groenlandès i la va traduir ella mateixa al danès. Ell llibre tracta sobre la vida dels joves LGTB del seu país.
La segona novel·la de Korneliussen Naasuliardarpi, publicada el 2020, va ser guardonada amb el prestigiós Premi de Literatura del Consell Nòrdic el 2021.

## Obres

* 2012 San Francisco, conte dins el recull Inuusuttut - nunatsinni nunarsuarmilu
* 2014 HOMO Sapienne
* 2020 Naasuliardarpi

## Referències

* 1 2 Roslev, Maria. «Niviaq Korneliussen» (en danès). Forfatterweb. [Consulta: 8 febrer 2022].
* ↑ «Niviaq Korneliussen: HOMO sapienne» (en danès). Nordisk Samarbejde. [Consulta: 8 febrer 2022].
* ↑ «Niviaq Korneliussen fikk Nordisk råds litteraturpris 2021» (en danès). Nordisk Samarbejde. [Consulta: 8 febrer 2022].
# Norris (Carolina del Sud)

Norris és una població dels Estats Units a l'estat de Carolina del Sud. Segons el cens del 2000 tenia 847 habitants.

## Demografia

Segons el cens del 2000, Norris tenia 847 habitants, 346 habitatges i 252 famílies. La densitat de població era de 173 habitants/km².
Dels 346 habitatges en un 30,1% hi vivien nens de menys de 18 anys, en un 54,6% hi vivien parelles casades, en un 13,3% dones solteres, i en un 26,9% no eren unitats familiars. En el 23,4% dels habitatges hi vivien persones soles el 8,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,45 i el nombre mitjà de persones que vivien en cada família era de 2,88.
Per edats la població es repartia de la següent manera: un 23,8% tenia menys de 18 anys, un 6,6% entre 18 i 24, un 31,5% entre 25 i 44, un 24,3% de 45 a 60 i un 13,7% 65 anys o més.
L'edat mediana era de 38 anys. Per cada 100 dones de 18 o més anys hi havia 95,5 homes.
La renda mediana per habitatge era de 33.393 $ i la renda mediana per família de 37.024 $. Els homes tenien una renda mediana de 27.404 $ mentre que les dones 21.563 $. La renda per capita de la població era de 13.825 $. Entorn del 7,8% de les famílies i l'11,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Norris». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Norris». American Fact Finder. Oficina del Cens dels Estats Units, 12-01-2010.